Diari Oficial de la Generalitat Valenciana


Sumari del DOGV 2099, del 09-09-1993 (1993/829136)

RESOLUCIÓ de 18 d'agost de 1993, de la Direcció General de Relacions amb les Corts i del Secretariat del Govern, per la qual es disposa la publicació el conveni d'actuació entre la Conselleria de Cultura, Educació i Ciència de la Generalitat Valenciana i la Direcció General del Servei Militar del Ministeri de Defensa per a la realització de cursos de preparació per a les proves d'ensenyaments no escolaritzats.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2099

Data del DOGV
:   09-09-1993

Secció del DOGV
:   ALTRES DISPOSICIONS

Número del document
:   1993/829136


Data del document
:   18-08-1993

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 18 d'agost de 1993, de la Direcció General de Relacions amb les Corts i del Secretariat del Govern, per la qual es disposa la publicació del conveni d'actuació entre la Conselleria de Cultura, Educació i Ciència de la Generalitat Valenciana i la Direcció General del Servei Militar del Ministeri de Defensa per a la realització de cursos de preparació per a les proves d'ensenyaments no escolaritzats.  
La Generalitat Valenciana i la Direcció General del Servei Militar del Ministeri de Defensa han subscrit, en data 30 d'abril de 1993, el conveni d'actuació per a la realització de cursos de preparació per a les proves d'ensenyaments no escolaritzats. En compliment del que estableix l'article 3.4 del Decret 20/1993, de 8 de febrer, del Govern valencià, cal publicar aquest conveni en el Diari Oficial de la Generalitat Valenciana, que s'ha inscrit en el Registre de Convenis amb el número 01,65/93, i figura com a annex d'aquesta resolució.  
València, 18 d'agost de 1993.- El Director General de Relacions amb les Corts i del Secretariat de Govern.  
Conveni d'actuació entre la Conselleria de Cultura, Educació i Ciència de la Generalitat Valenciana i la Direcció General del Servei Militar del Ministeri de Defensa per a la realització de cursos de preparació per a les proves d'ensenyaments no escolaritzats.  
València, 30 d'abril de 1993  
REUNITS  
D'una banda, l?Honorable Sr. Conseller de Cultura, Educació i Ciència, Andreu López Blasco, en virtut de l'autorització del Consell de la Generalitat Valenciana aprovada en la sessió del dia 16 de gener de 1,992.  
I, de l'altra, l?Excel·lentíssim Sr. Director General del Servei Militar del Ministeri de Defensa, D. Laureano García Hernández, per delegació expressa de l'Excel·lentíssim Sr. Ministre de Defensa, de 16 de desembre de 1992.  
MANIFESTEN  
Que l'acció educativa a les Forces Armades té una gran transcendència per al desenvolupament integral dels soldats i mariners;  
Que hi ha la necessitat de contribuir al fet que molts joves en llur pas pel servei militar tinguen una oportunitat real d'adquirir, completar i actualitzar la seua formació bàsica en el mare de la política de promoció social de la Generalitat Valenciana i del programa nacional d'activitats complementàries per al personal de tropa del Ministeri de Defensa.  
Que cal preparar els joves que realitzen) el servei militar i que desitgen participar en les proves d'ensenyaments no escolaritzats per tal d'obtenir el títol de Tècnic Auxiliar (FP- I);  
Per tot això, la Conselleria de Cultura, Educació i Ciència i la Direcció General del Servei Militar estableixen un programa conjunt d'actuació i subscriuen aquest conveni d'acord amb les següents  
CLAUSULES  
Primera  
L'objecte d'aquest conveni és la realització de cursos de formació i preparació per a les proves d'ensenyaments no escolaritzats, que seran organitzats per la Direcció General del Servei Militar i permetran als soldats i mariners l'obtenció del títol de Tècnic Auxiliar de Formació Professional de 1r. grau.  
Segona  
Els cursos de preparació tindran lloc en l?àmbit territorial de la Comunitat Valenciana i amb caràcter experimental durant el curs escolar 1992-93.  
Tercera  
La Direcció General del Servei Militar, en col·laboració amb els Quarters Generals dels Exèrcits de Terra, Mar i Aire, assumirà l?organització dels cursos de preparació i en coordinarà la selecció d'alumnes i professorat. Així mateix, a través de la unitat corresponent, garantirà que la instal·lació i els recursos existents s'adeqüen al nivell de formació requerit i que els cursos estiguen dirigits per un director pedagògic.  
Quarta  
La Conselleria de Cultura, Educació i Ciència designarà els coordinadors necessaris per a fer una labor tutorial o de seguiment dels cursos en la base o unitat on es duga a terme aquesta experiència. Així mateix, facilitarà l?orientació didàctica, la programació i el desplegament dels cursos, per a la qual cosa es confeccionaran entre les dues parts les guies didàctiques de les tres àrees de coneixement corresponents al tipus de proves que han de superar.  
Cinquena  
Serà també responsabilitat de l?esmentada Conselleria designar l?Institut de Formació Professional on es realitzaran la matriculació i la tramitació dels expedients acadèmics, on es faran les proves i on es tramitaran les sol·licituds per a l?expedició dels títols corresponents.  
Sisena  
Igualment, la Conselleria, una vegada finalitzades les proves, certificarà els treballs realitzats als soldats i mariners que hi participen com a monitors i professors.  
Setena  
Les parts designaran representants en l?àmbit de cada província que seran els encarregats de la programació de les activitats i de les diferents modalitats de col·laboració.  
Vuitena  
La Direcció General del Servei Militar certificarà que els alumnes estan prestant el servei militar a l?efecte d'acreditar-ne l'activitat laboral prèvia necessària per a presentar-se a les proves d'avaluació d'ensenyaments no escolaritzats.  
Novena  
La realització concreta de les actuacions genèricament acordades queda condicionada a les disponibilitats creditícies i pressupostàries de la Direcció General del Servei Militar.  
Deu  
Aquest programa d'actuacions, que es planteja experimentalment per al curs 1992 93, serà avaluat per les dues parts a la seua finalització. La continuïtat o ampliació d'aquest dependrà, per tant, de l'anàlisi dels resultats obtinguts.  
En cas de ser positiva, el conveni es considerarà renovat automàticament per cada any.  
La denúncia del conveni per alguna de les dues parts es realitzarà per escrit i sempre en un període de trenta dies abans del seu venciment.  
El Conseller de Cultura, Educació i Ciència: Andreu López Blasco. - El Director General del Servei Militar: Laureano García Hernández.